Το 38 North είναι ιστότοπος αφιερωμένος στην ανάλυση που αφορά τη Βόρεια Κορέα. Το όνομα του ιστοτόπου αναφέρεται στον 38ο παράλληλο βόρεια ο οποίος περνάει δια μέσου της κορεατικής χερσονήσου και ο οποίος, με τον πόλεμο της Κορέας, διαίρεσε τη Βόρεια και τη Νότια Κορέα. Προηγουμένως ήταν πρόγραμμα του Ινστιτούτου ΗΠΑ-Κορέας στη Σχολή Προηγμένων Διεθνών Σπουδών Πολ Χ. Νίτσε του Πανεπιστημίου Τζονς Χόπκινς, τώρα πλέον στεγάζεται στο Stimson Center και διοικείται από τον πρώην αξιωματούχο του Υπουργείου Εξωτερικών των ΗΠΑ Τζόελ Σ. Ουίτ (Joel S. Wit) και την αρχισυντάκτρια Τζένη Τάουν (Jenny Town). Σημαντικοί συντελεστές περιλαμβάνουν τον πυρηνικό επιστήμονα Ζίγκφριντ Χέκερ (Sigfried Hecker), την Πρώην Διευθύντρια Γραφείου της Πιονγιάνγκ του Associated Press Τζιν Χ. Λι (Jean H. Lee), τον εμπειρογνώμονα στον τομέα της κυβερνοασφάλειας Τζέιμς Άντριου Λιούις (James Andrew Lewis), και τον ιδρυτή του ιστολογίου North Korea Tech Μάρτυν Γουίλιαμς (Martyn Williams).